Predsjednik Opštine Nikšić razmotrio je Informaciju o ostvarivanju socijalne politike u opštini Nikšić u 2021. godini i dao sledeću

**O C J E N U**

1. Informacija o ostvarivanju socijalne politike u opštini Nikšić u 2021. godini, sjedinjena kroz rad lokalne samouprave, JU Centra za socijalni rad za opštine Nikšić, Plužine i Šavnik i Opštinske organizacije Crvenog krsta sadrži podatke o broju porodica i lica u stanju socijalne potrebe, njihovoj stambenoj situiranosti, podatke o nivou socijalne zaštite koja se odnosi na osnovna i dopunska prava i primijenjene mjere i oblike u oblasti socijalne i dječje zaštite, podatke o postojećim i dodatnim oblicima socijalne zaštite, koji su ostvarivani aktivnostima Odjeljenja za socijalnu, dječju i zdravstvenu zaštitu i Odjeljenja za boračko-invalidsku zaštitu i zaštitu izbjeglica i raseljenih lica u okviru Sekretarijata za kulturu, sport, mlade i socijalno staranje, Opštinske organizacije Crvenog krsta i JU Centar za socijalni rad za opštine Nikšić, Plužine i Šavnik, podatke o sprovođenju projekata i radionica iz oblasti socijalne zaštite, podatke iz oblasti dobrovoljnog davalaštva krvi, kao i podatke o aktivnostima koje se odnose na izbjeglice i raseljena lica u 2021. godini.

Na osnovu date ocjene, predsjednik Opštine Nikšić, donio je sledeće

**Z A K LJ U Č K E**

1. Usvaja se Informacija o ostvarivanju socijalne politike u opštini Nikšić za 2021. godinu.
2. Kako bi se, u skladu sa zakonima i drugim propisima koji regulišu ovu oblast, obezbjeđivali i što kvalitetnije uređivali uslovi za očuvanje i poboljšanje nivoa socijalne zaštite u opštini Nikšić, neophodno je i dalje preduzimati mjere i aktivnosti u ostvarivanju socijalne politike u opštini Nikšić, što prije svega podrazumjeva saradnju svih nadležnih državnih organa, organa lokalne samouprave, zdravstvenih ustanova, ustanova socijalne i dječje zaštite i drugih pravnih i fizičkih lica.

PREDSJEDNIK

Marko Kovačević, s.r.